கேள்வி: இறம்புட்டான் - தன்மை பற்றி நீங்கள் என்ன அறிந்துள்ளீர்கள்?
பதில்: இரம்புட்டான் ஒரு குளுமையான பழம். இப்பழம் மிகவும் இனிப்பாக இருக்கும். இப்பழத்தை மூன்று பாகமாக பிரிக்கலாம். அதாவது பழத்தின் மேல்தோல் பகுதி, பழத்தின் சதைப் பகுதி, விதை பகுதி. பழத்தின் தோல் பகுதி மிகவும் கசப்பாக இருக்கும். அதே போன்று பழத்தின் விதையும் மிகவும் கசப்பாக இருக்கும். இவை இரண்டிற்கும் நடுவில் இருக்கும் சதை பகுதியை மட்டுமே உண்ணுவதற்கு ஏதுவாக இருக்கும் .
கேள்வி: இறம்புட்டான் - தாவரவியல் என்பது என்ன?
பதில்: ரம்புத்தானை 12–20 மீட்டர் வரை வளரக்கூடிய தாவரம்Tindall, H. D. (1994). Rambutan cultivation. Food and Agriculture Organization of the United Nations. . [http://books.google.com/books?id=Ag-1Fzs0bxMC]. இலைகள் மாற்றொழுங்கானவை,10–30 செ.மீ நீளம், 3-11 சிற்றிலைகள் கொண்ட கூட்டிலை. சிற்றிலைகள் 5–15 செ.மீ நீளமும் 3-10 செ.மீ அகலமும் கொண்டது. ரம்புத்தான் ஓர் ஈரில்லத்தாவரம். ரம்புத்தானை விதை மற்றும் ஒட்டுக்கன்று போன்ற முறைகள் வழி வளர்க்கப்படுகின்றன .ரம்புத்தான் விதைகள் என்பது கடிதோல் விதைகள் வகையை சேர்ந்தது .இவ்வகை விதைகளை அதிக காலத்திற்கு சேமித்துவைக்க முடியாது. இவ்வகை விதைகளை சிறிது காலத்திற்கு சேமித்து வைப்பதற்கு வெப்பநிலை கட்டுப்படுத்தப்பட்ட ஈரநிலை சேமிப்பு முறை கையாளப்படுகின்றது . கடிதொல் வகை விதைகள் எளிதில் உயிப்பு திறனை இழந்துவிடும் என்பதால் பெரும்பாலான ரம்புத்தான் பழ விதைகள் சேகரிப்பட்டவுடனே ''போலிபெக்'' என்கின்ற விதைப்பையில் நடப்படுகின்றன. ரம்புத்தான் நடவாளர்கள் பெரும்பாலோர் ஒட்டுக்கட்டுதல் முறையை இம்மர வளர்ப்பில் பயன்படுத்துகின்றனர். இலைக் கைய்ப்புத் திறன் பெற்று எழுதுக்கோல் (பென்சில்) அளவு வளர்ச்சியடைந்த மரத்திலே ஒட்டுக்கட்டுதல் முறை பயன்படுத்தப்படுகின்றது.
கேள்வி: இறம்புட்டான் - நடவு முறை என்பது என்ன?
பதில்: இரம்புத்தான் கன்றுகள் நடுவதற்கு 60 x 60 அகலமும் 10 மீட்டர் ஆழமுள்ள குழிகளைத் தோண்ட வேண்டும். கன்றை நடுவதற்கு முன்பாக 10 கிலோ முதல் 15 கிலோ வரை என இயற்கை தொளுவுரத்தையும் 0 .5 கிராம் போஸ்பேட் (fosfat ) உரத்தையும் அடியுரமாக பயன்படுத்திக் கொள்ள வேண்டும். ரம்புத்தான் மர நடவு என்பது பெரும்பாலும் மழைப்பருவங்களில் நடப்படுகின்றன. மேலும் வெப்பம் மற்றும் பிற தாக்குதலை சாமாளிக்க இம்மரக் கன்றைச் சுற்றி தென்னை ஓலைகளில் ஆன மறைப்புகள் வைக்கப்புகின்றது. இதன் மூலம் எப்பொழும் மிதமான சூழ்நிலை இக்கன்றுகளுக்கு கிடைக்கின்றன.
கேள்வி: இறம்புட்டான் - கபாத்து முறை பற்றி விளக்கவும்.
பதில்: ரம்புத்தான் மரத்தின் காய்த்தல் திறனை அதிகரிப்பதற்கு கபாத்து முறை பயன்பாடு மிகவும் இன்றியமையாதது. கபாத்து முறையில் (கத்தரித்து வடிவமைத்தல்) மையமுறையிலான திறந்த முறைக் கத்தரிப்பு முறை பயன்படுத்த வேண்டும் . ஓவ்வொரு கிளைகளிலும் வீரியமானதும் நலிந்த கிளையையும் அகற்றிவிட்டு நடுத்தரமான 2 கிளைகளை விட வேண்டும். இதன் பின் ஒவ்வொரு கிளைக்கும் மேற்குறிப்பிட்டது போல் இரண்டு கிளைகளை மட்டும் விடவும். மேலும் மரத்தின் தோற்றத்தை குடைபோன்ற கத்தரித்து (வடிவமைத்து) தொடர்ந்த இலைகள் இல்லாமல் இடைஇடையே ஒளி போகக்கூடியதாக வழி செய்ய வேண்டும். இதன் மூலம் அனைத்து இலைகளுக்கும் சமமான சூரிய ஒளியை கிடைக்க வகை செய்ய முடியும்.
கேள்வி: இறம்புட்டான் - நோய் தாக்குதல் பற்றி விளக்கவும்.
பதில்: பூச்சி மற்றும் நோய் தாக்குதல்கள் ரம்புத்தான் மரத்தில் அதிகம் ஏற்படுவதில்லை .இருப்பினும் மிக குறைந்த அளவிலே இம்மரத்தின் கிளைகளிலும் காம்புகளினும் பூஞ்ச காளான் நோய் ஏற்படுவதுண்டு . Benomyl fungicide -என்கின்ற பூச்சி மருந்தை பயன்படுத்தி இந்நோயை கட்டுப்படுத்தி விடலாம் .
கேள்வி: இறம்புட்டான் - விளைச்சல் பற்றி தகவல் சொல்.
பதில்: ஓர் இரம்புத்தான் மரம் நடப்பட்ட மூன்று ஆண்டுகளுக்குள் பழம் காய்க்க தொடங்கி விடும். ஓர் இ ரம்புத்தான் பழம் முழுமையாக பழுப்பதற்கு 90 முதல் 120 வரை எடுத்துக் கொள்கின்றது. ரம்புத்தான் பழம் பிஞ்சாக இருக்கும் பொழுது பச்சை நிறத்தில் இருக்கும். அதுவே பழுத்த நிலையில் மஞ்சள் அல்லது சிவப்பு நிறத்தில் இருக்கும். இரகங்களுக்கு ஏற்றார்ப் போல ஒரு ரம்புத்தான் மரம் ஒரு பருவத்திற்கு 80 கிலோ முதல் 200 வரையிலான காய்களைத் தரும். புதுதாக பறித்தப் பழங்களை கூடைகளில் போட்டு வைப்பது நல்லது. அதே நேரத்தில் அதிகமான பழங்களை ஒரு கூடையில் மிகவும் நெருக்கியப் படி போட்டுவைப்பது நல்லதல்ல. அவ்வாறு செய்வதனால் பழங்கள் விரைவிலே காய்ந்து விடும் .